Glæpasagan Mannen som gick upp i rök eftir sænsku höfundana Maj Sjöwall og Per Wahlöö í íslenskri þýðingu Þráins Bertelssonar . Blaðamaðurinn Alf Matsson virðist hafa horfið á ferðalagi í Búdapest , og Martin Beck rannsóknarlögreglumanni er falið það vandasama og viðkvæma starf að leita hans þar , því opinber rannsókn er talin óráðleg fyrr en meira er vitað . Alf Matsson bjó eina nótt á farfuglaheimili , fluttist síðan á Hótel Duna , fór eftir hálftíma út í borgina – og hvarf . Hótellykillinn fannst daginn eftir . Vegabréf hans , föt og farangur eru enn á hótelinu . Enginn veit hvað af honum hefur orðið . Martin Beck ferðast hingað og þangað um borgina í kæfandi hita , en öll spor virðast enda í blindgötu , hann er engu nær . Samt er hann aldrei einn . Honum virðist veitt eftirför , einhverjum er ekki sama um eftirgrennslanir hans .